James Peace

Kenneth James Peace (født 28. september 1963 i Paisley) er en britisk komponist, pianist og billedkunstner.

Biografi 
Peace ble født i Paisley i Skottland. Han tilbrakte noen grunnleggende ungdomsår i Helensburgh, en liten badeby i Vest-Skottland. Han fikk pianoundervisning fra han var åtte år gammel. På denne tiden laget han også sine første komposisjoner.

Som 15-åring virket han som organist og korleder ved Sankt Andreaskirken i Dumbarton. Året etter ble han opptatt ved Royal Scottish Academy of Music and Drama (nå Royal Conservatoire of Scotland). I 1983 ble han uteksaminert fra Universitetet i Glasgow med en bachelor (B.A.) i utførende musikk og undervisning. I 1984 spilte han Felix Mendelssohns pianokonsert nr.1 med orkesteret ved RSAMD, noe resulterte i etterutdanningsstipend fra samme høgskole. I løpet av studium ble han tildelt flere priser, inkludert Sibelius Essay-prisen. Etter fullført studium var han ettertraktet som akkompagnatør og solopianist og i 1988 ble han organist og korleder ved London Road-kirken i Edinburgh.

Peace bodde i Bad Nauheim i Tyskland fra 1991 til 2009. Siden 1998 har han studert tango og produsert en CD («Tango escocés», 1991) med egenkomponerte stykker for piano inspirert av tangomusikk. Følgende år ble han utnevnt til medlem («fellow») ved Victoria College of Music i London og reiste på soloturné i Nord-Tyskland i september og til Kina og Japan i oktober/november. I Hongkong fremførte han «Tango XVII» for første gang.

Urframføringen av sin «Tango IXX» skjedde i Munchmuseet i Oslo den 16. oktober 2004. De neste årene foretok han flere konsertreiser gjennom hele Europa inkludert følgende hovedsteder: Amsterdam, Athen, Brussel, Berlin, Helsingfors, Lisboa, London, Madrid, Oslo, Reykjavik og Wien.

I 2008 ble han medlem («fellow») ved London College of Music.

Han bor siden 2010 i Wiesbaden (Tyskland), og inspirert av byen ble han filmskapere. Sine egne kortfilmer inkludert dokumentarfilmen «K. James Peace i Wiesbaden».

Priser og utmerkelser (utvalg) 
 Dunbartonshire E.I.S.-prisen, 1984 (førstepremie)
 Sibelius Essay-prisen, 1985 (førstepremie)
 International TIM Internasjonal komposisjonskonkurranse, Roma, 2000 (æresdiplom)
 IBLA Forbund, New York, 2002 (æresdiplom) 
 International Piano-Duo Forbund, Tokyo, 2002 (æresmedalje)
 Internationale Académie de Lutèce, Paris, 2005 (gullmedalje)

Verkliste (utvalg) 

 Fossen op.3 for fløyte og piano
 Idyll op.4 for engelsk horn
 Aubade op.9 for engelsk horn og strykere
 Lento Lacrimoso op.10 for cello og piano
 Glemte blader op.12 for cello og orkester
 Sonate op.16 for obo og piano
 Ballade op.18 for orkester
 Festlige mars nr.1 for orgel og orkester
 Festlige mars nr.2 for orkester
 Høstgull op.25 for klarinett og strykekvartett
 Evig sang op.32 for sopran og orkester
 24 Tangoer for piano

Referanser 

Britiske komponister
Skotske pianister